‘Can Themba’ se tikmasjien toer na vandag | Netwerk24
Russe gee toegang tot omstrede laboratorium
Die Wêreldagentskap teen Verbode Middels in Sport (Wada) het aangekondig dat Rusland ingestem het dat daar besoek afgelê mag word by sy laboratorium in Moskou.
Jones lugtig vir gekweste Wallabies
Eddie Jones, afrigter van Engeland, glo sy span gaan nie sommer net kan opdaag en dink hulle kan die Wallabies omdop nie.
Raad besluit gou oor Aussies se stout seuns
Die Australiese Krieketraad sal die week besluit of die skorsings van sy drie stoutseuns Steve Smith, David Warner en Cameron Bancroft opgehef sal word.
Eskom het stil-stil verlede week ’n skedule vir fase 5- tot 8-beurtkrag bekend gestel. Dit beteken jy kan tot 17 uur per dag sonder krag wees!
Die staat kan verbruikers met ’n stewige verlaging van die brandstofprys beloon én die tekort op die Slate-heffingsrekeningsfonds uitwis.
Rand begin week positief, maar wolke pak saam
Die rand het Maandagoggend duidelik met die regte voet uit die bed geklim. Maar sy vreugde kan dalk van korte duur wees.
Die Afrikaanse sanger Jay du Plessis het op Facebook vir sy vrou om verskoning gevra omdat hy ’n foto van homself in ’n onderbroek na ’n ander vrou gestuur het.
Kunstekaap word 96ste lid van Chinese syroete
Die Kunstekaap is die eerste teater in Afrika wat deel geword het van die Chinese syroete-teaters (Silk Road International League of Theatres).
‘Can Themba’ se tikmasjien toer na vandag
Deur AJ Opperman 20 Januarie 2017 11:01
Barney Simon, Markteater
Sello Maake Ka Ncube as Can Themba in The House of Truth.
Die kletter van Can Themba se tikmasjien klink reeds belowend in die openingstoneel.
Dit verbreek die stilte wanneer Sello Maake Ka Ncube die skrywer en Drum-joernalis word.
Hy uiter dan ’n paar sinne wat kortliks Themba se lewensverloop skets.
As alles maar net hoorbaar en duidelik was.
Soms verlaat sy woorde hom hier en daar, wat sy spel belemmer.
Die energie verbeeld juis die plaaslike atmosfeer.
Op die koop toe bied die musiek en die stel ’n goeie indruk van die stemming in Sophiatown in die 1950’s.
Hier verloop die geskiedenis in die teenwoordige tyd; dis alles politiek en sosiale stand.
Die storie speel af aan die vooraand van Sophiatown se sloping om plek te maak vir die wit buurt Triomf. Themba sit in sy studeerkamer, ’n kamer wat hy “The House of Truth” genoem het.
Dis nie ’n biografiese lewensverloop van geboorte tot sterfte nie, maar fokus eerder op sekere groot gebeure in sy lewe.
Heerlike inspirasie-oomblikke pak Themba beet wanneer hy voor sy lessenaar gaan sit en aan die kortverhaal “The Suit” begin skryf.
Hy sê die woorde terwyl hy die eerste sinne van die verhaal tik.
Die verdienstelike teks deur Siphiwo Mahala toon heelwat uitdagings waarvoor Themba, wat op 43 jaar gesterf het, te staan gekom het.
Daar was ’n stadium van triomf as skrywer en joernalis.
Benewens sy talent as skrywer het hy ’n drankprobleem gehad en het hy gebots met die Transvaalse onderwysdepartement wat hom nie as onderwyser wou erken nie, al het hy die kwalifikasies gehad.
Dis aandoenlik hoe hy met verskeie soorte alkoholiese verversings in sy studeerkamer dit aanhoudend uitstel om ’n belangrike koevert oop te maak – die inhoud daarvan bepaal indirek die lot van sy familie.
Die vrolikheid, energie en aanvanklik vinnige pas ten spyt; die slottoneel laat jou somber voel.
’n Mens wonder wat die skrywer Themba nog kon vermag het as hy meer tyd gehad het.
Themba was nietemin veelseggend met die pen en het iets betekenisvol vasgevang.
Sy toneelstuk Crepuscule is onlangs weer opgevoer. “The Suit” is tot rolprent verwerk en Mothobi Mutloatse en Barney Simon het dit as toneelstuk in die 1990’s na die Markteater gebring.
* Tot 29 Januarie
Meer oor: Verhoogstuk | Teater | Resensie
‘Rebellie van Lafras Verwey’ word ’n fliek
Creig Coetzee laat jou al rymend lag én mooi luister
Magspeletjies in ‘Quartet’ eintlik studie oor mens se wreedheid
Rameez Patel terug in hof vir vrou se moord